
2026. gada 29. septembrī			      	     		                             Nr. 588
								               (protokols Nr. 13, 73. p.)

[bookmark: _Hlk219795953]Par Madonas novada pašvaldības iekšējā normatīvā akta Nr. 25 “Grozījumi Madonas novada pašvaldības 2026. gada 30. janvāra iekšējā normatīvajā aktā Nr. 8 “Kārtība, kādā piešķir un izlieto pašvaldības budžetā paredzētos līdzekļus Madonas novada pašvaldības izglītības iestāžu izglītojamo ēdināšanas pakalpojumu sniegšanai”” izdošanu

Madonas novada pašvaldības (turpmāk – pašvaldība) dome 2026. gada 30. janvārī izdevusi iekšējo normatīvo aktu Nr. 8 “Kārtība, kādā piešķir un izlieto pašvaldības budžetā paredzētos līdzekļus Madonas novada pašvaldības izglītības iestāžu izglītojamo ēdināšanas pakalpojumu sniegšanai” (pašvaldības domes 2026. gada 30. janvāra domes lēmums Nr. 83 (prot. Nr. 1, 83. p.) (turpmāk – iekšējais normatīvais akts). Iekšējā normatīvajā aktā tika noteikti arī gadījumi, kādos izglītojamajam var pārtraukt pašvaldības apmaksāta ēdināšanas pakalpojuma nodrošināšanu, tajā skaitā gadījumos, ja izglītojamais pieteiktās pusdienas neattaisnotu iemeslu dēļ neizmanto vairāk kā trīs dienas, necienīgi izturas pret ēdienu un iepriekšējas pārrunas nav nesušas rezultātus, nepiedalās skolas un pārvaldes organizētajos līdzdarbības pasākumos vai izglītojamais vairākkārt pārkāpj skolas iekšējās kārtības noteikumus.
Pašvaldība 2026. gada 30. martā saņēmusi Bērnu aizsardzības centra 2026. gada 30. marta vēstuli Nr. 2-3/1575 (pašvaldības lietvedībā reģistrēta 2026. gada 30. martā ar Nr. 2.1.3.1/26/1285), kurā lūgts izvērtēt minēto iekšējo normatīvo aktu, nodrošinot tā atbilstību bērnu tiesību aizsardzības regulējumam, norādot, ka disciplinējošiem pasākumiem jābūt vērstiem uz bērna uzvedības uzlabošanu, nevis uz viņa pamatvajadzību ierobežošanu vai sodīšanu, kas var kaitēt bērna veselībai.
Izvērtējot Bērnu aizsardzības centra argumentus, nepieciešams veikt grozījumus iekšējā normatīvajā aktā, precizējot tiesību normas attiecībā uz izglītības iestādes tiesībām pārtraukt pašvaldības apmaksāta ēdināšanas pakalpojuma nodrošināšanu.
Paredzēts, ka izglītības iestādes vadītājs, pirms pieņem lēmumu par pašvaldības apmaksāto pusdienu pārtraukšanu gadījumos, ja izglītojamais pieteiktās pusdienas neattaisnotu iemeslu dēļ neizmanto vairāk kā trīs dienas, necienīgi izturas pret ēdienu un iepriekšējas pārrunas nav nesušas rezultātus, nepiedalās skolas un pārvaldes organizētajos līdzdarbības pasākumos vai izglītojamais vairākkārt pārkāpj skolas iekšējās kārtības noteikumus, sadarbojas ar ģimeni vai, ja sadarbības rezultātā izglītojamā uzvedībā nav izmaiņu, Madonas novada Sociālā dienesta darbiniekiem. Izglītības iestādes vadītājs izdod rīkojumu par pašvaldības apmaksāto pusdienu pārtraukšanu konkrētam izglītojamajam, rakstiski informē pilngadīgu izglītojamo vai nepilngadīga izglītojamā likumisko pārstāvi par pieņemto lēmumu, tā termiņu, kā arī noskaidro, kā izglītojamais turpmāk vēlas saņemt ēdināšanu – kā maksas pakalpojumu izglītības iestādē vai patstāvīgi nodrošinās līdzpaņemtu ēdienu. Ja izglītojamais atsakās no maksas pakalpojuma izglītības iestādē, pilngadīgais izglītojamais vai nepilngadīga izglītojamā likumiskais pārstāvis ir atbildīgs par līdzpaņemtā ēdiena kvalitāti un tā atbilstību sabalansēta uztura normām. Maksu par ēdināšanu izglītības iestādē, ja tā pārtraukta iepriekšminētajos gadījumos, paredzēts noteikt Madonas novada pašvaldības pakalpojumu cenrādī. Minētais regulējums būtu piemērojams attiecībā uz izglītojamajiem no 5. līdz 12. klasei, kas saņem pašvaldības finansētu ēdināšanas pakalpojumu.
[bookmark: _Hlk198217867][bookmark: _Hlk195789958][bookmark: _Hlk198218907]Noklausījusies sniegto informāciju, pamatojoties uz Pašvaldību likuma 10. panta pirmo daļu, Valsts pārvaldes iekārtas likuma 72. panta pirmās daļas 2. punktu un 73. panta pirmās daļas 4. punktu, ņemot vērā 21.09.2026. Izglītības un jaunatnes lietu komitejas un 22.09.2026. Finanšu komitejas atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Izdot Madonas novada pašvaldības iekšējo normatīvo aktu Nr. 25 “Grozījumi Madonas novada pašvaldības 2026. gada 30. janvāra iekšējā normatīvajā aktā Nr. 8 “Kārtība, kādā piešķir un izlieto pašvaldības budžetā paredzētos līdzekļus Madonas novada pašvaldības izglītības iestāžu izglītojamo ēdināšanas pakalpojumu sniegšanai””;
2. Noteikt Madonas novada pašvaldības izpilddirektoru par atbildīgo amatpersonu šī lēmuma izpildei.

Pielikumā Madonas novada pašvaldības iekšējais normatīvais akts Nr. 25 “Grozījumi Madonas novada pašvaldības 2026. gada 30. janvāra iekšējā normatīvajā aktā Nr. 8 “Kārtība, kādā piešķir un izlieto pašvaldības budžetā paredzētos līdzekļus Madonas novada pašvaldības izglītības iestāžu izglītojamo ēdināšanas pakalpojumu sniegšanai””.



Domes priekšsēdētājs							A. Lungevičs



Puķīte 64860570

